kardosdrur/scandi-wiki huggingface dataset:
PFA Young Player of the Year

Professional Footballers' Association Young Player of the Year (ofte kaldt PFA Young Player of the Year eller simpelt Young Player of the Year) er en årlig pris, der gives til en spiller, der er 23 år eller yngre, der har gjort det bedst i den forgangne sæson. Den gives i starten af den efterfølgende sæson i engelsk fodbold. Prisen har været givet siden 1973-74og vinderen udnævnes af en jury bestående af spillernes fagforening og Professional Footballers' Association (PFA). Den første vinder var Ipswich Town forsvareren Kevin Beattie. Den nuværende vinder er Leroy Sané, der i 2018 vandt prisen efter en flot mesterskabssæson for Manchester City. 

Prisen er åben for spillere på alle niveauer, det vil sige, at alle spillet registreret i det engelske fodboldforbund kan vinde prisen, dog er det endnu kun spillere fra den øverste række, Premier League, der har vundet prisen. Kun Ryan Giggs, Robbie Fowler, Wayne Rooney og Dele Alli har vundet prisen mere end én gang. Kun fem spillere udenfor United Kingdom har vundet prisen.

Vindere 
Prisen er blevet vundet af 37 forskellige spillere.

Referencer 

Fodboldpriser
Elisas

Elisas er ett svenskt danseband. Det blev dannet i 2009.

Diskografi

Album

Noter

Eksterne henvisninge

 Elisas 

Danseband fra Sverige
Musikgrupper fra 2009
Sukkertop

En sukkertop er fast krystalliseret sukker i kegleform. I Danmark er sukkertoppe forsvundet fra dagligvarehandelen. De udgik af produktion i Danmark og Sverige i 1940'erne.

Sukkertoppen er den oprindelige form af raffineret sukker, da man i sin tid begyndte at masseproducere det. Formen kommer af, at sukkeret hældes i en kegleformet tragt med et lille hul i bunden, som overskydende væske kan løbe ud af. I løbet af et par ugers tørring sætter sukkerkrystallerne sig.

Man har brugt forskellige materialer til formen rundt omkring i verden: I Persien brugte man udhulede bambusrør, mens ægypterne brugte glasforme og man i Kina var de første til at bruge lerforme. Lerforme blev også indført i Europa, efter man tidligere havde brugt træforme. Industrialiseringen medførte, at man begyndte at bruge stål eller zink, da både ler og træ er ganske skrøbelige materialer, og derfor ikke egner sig til at blive brugt igen og igen.

De sukkertoppe man fremstillede på den måde var mellem 5 kg og 15 kg, dvs. alt for tungt og dyrt for den enkelte forbruger. Derfor huggede man i detailhandlen stykker af sukkertoppen til salg. Senere fandt man ud af at skære sukkertoppene i skiver, så de var lettere at håndtere og sælge.

Med centrifugens indtog i industrien omkring 1900-tallet kunne man fjerne væske meget hurtigere. Man begyndte at lave meget mindre sukkertoppe, som kunne sælges enkeltvis til kunderne. Omkring 1940 begyndte man i Danmark og Sverige at findele sukkeret (melis), og sukkertoppene forsvandt ud af dagligvarehandlen. Sukkertoppe er stadig almindelige i Tyskland.

Kilder 
 Fra top til hugget | dansukker.dk 

 An archaeological project in Jordan | blog.museumoflondon.org.uk 

Sukker
Chile ved vinter-OL 2014

Chile deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Klamfyr

Klamfyr er debutalbummet fra den danske rapper Orgi-E, der udkom den 14. september 2012 på Tabu Records og Universal Music. Albummet debuterede på førstepladsen af hitlisten.

Numrene på Klamfyr er skrevet over en periode på tre år. Efter at havde udgivet hiphop-gruppen Suspekts fjerde album, Elektra i 2011, følte Orgi-E at tiden var inde til et soloalbum. Albummet adskiller sig musikask fra Suspekt-universet ved at være produceret af Jonathan Elkær, og "tekstmæssigt er det hele ikke kun pik og patter – det ville være for kedeligt. Der er blandt andet hug til Dansk Folkeparti."

"Singlepik" udkom som første single den 4. juni 2012. Om nummeret har Orgi-E fortalt: "Nummeret er den ultimative hyldest til det at være single – jeg blev skilt for cirka et halvt år siden og har derefter oplevet, hvor fedt det også kan være bare at være sig selv - og være glad for det!". Singlen debuterede på 13. pladsen af single-hitlisten. I april 2013 modtog "Singlepik" guld for 900.000 streams.

Spor 

Noter
"Respiration" ekstra vokal af Johan Forsby.
"City2Musik #HvaGlorDuPå" ekstra vokal af Andreas Duelund.

Singler

Kilder

Album fra 2012
Teaterinstruktionsbog

En teaterinstruktionsbog er en instruktionsbog, hvor betegnelsen dækker instruktørens personlige tekst eksemplar af et givent skuespil med indsatte blanke sider, hvorpå instruktøren kan indføje sine notater om iscenesættelsen af stykket.

En lang række førende danske teaterinstruktørers instruktionsbøger er bevaret i Dramatisk Bibliotek på Det Kongelige Bibliotek.

Tekster
Litteratur
Instruktionsbog
Skuespil
Presbyterian Church in Ireland

Den Presbyterianske kirke i Irland (engelsk: Presbyterian Church in Ireland, irsk: Eaglais Phreispitéireach in Éirinn, ulsterskotsk: Prisbytairin Kirk in Airlann) er det største presbyterianske trossamfund i Irland og den største protestantiske kirke i Nordirland.
 
Kirken er medlem af de reformerte kirkers verdensalliance (WARC).

Eksterne links
Presbyterianske kirke i Irland (engelsk)

Calvinisme
Organisationer fra Irland
Irlands historie
Kultur i Irland
Kroatien ved vinter-OL 2014

Kroatien deltager ved Vinter-OL 2014 i Sochi, som bliver arrangeret i perioden 7. februar til 23. februar 2014.

Medaljer

Lande ved vinter-OL 2014
2014
Kina ved vinter-OL 2014

Kina deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

To guld-, tre sølv- og en bronzemedalje blev taget i kortbaneløb på skøjter (Short Track).

Lande ved vinter-OL 2014
2014
Barwedel

Barwedel er en kommune i Landkreis Gifhorn i den tyske delstat Niedersachsen. Den er en del af, og ligger i den nordlige del af amtet (Samtgemeinde) Boldecker Land.

Nabokommuner 
Barwedels nabokommuner er (med uret fra nord):
 Ehra-Lessien
 Tiddische
 Jembke
 Sassenburg
 Bokensdorf

Eksterne kilder/henvisninger 

Byer i Niedersachsen
Bokensdorf

Bokensdorf er en kommune i Landkreis Gifhorn i den tyske delstat Niedersachsen. Den er en del af, og ligger i den vestlige del af amtet (Samtgemeinde) Boldecker Land.

Geografi 
Bokensdorf ligger mellem naturparkerne Südheide og Drömling. Vest for byen ligger det beskyttede område Deerenmoor.

Eksterne kilder/henvisninger 

 www.boldecker-land.de 

Byer i Niedersachsen
Jembke

Jembke er en kommune i Landkreis Gifhorn i den tyske delstat Niedersachsen. Den er en del af, og ligger i den nordlige del af amtet (Samtgemeinde) Boldecker Land.

Jembke ligger mellem naturparkerne Südheide og Drömling ved floden Kleine Aller.

Eksterne kilder/henvisninger 

 www.boldecker-land.de 

Byer i Niedersachsen
Osloß

Osloß er en kommune i Landkreis Gifhorn i den tyske delstat Niedersachsen. Den er en del af, og ligger i den sydlige del af amtet (Samtgemeinde) Boldecker Land.

Geografi 
Osloß ligger emllem naturparkerne Südheide og Drömling ved floden Aller. Syd for Osloß ligger det internationalt anerkendte naturbeskyttelsesområde Barnbruch.

Eksterne kilder/henvisninger 

 www.boldecker-land.de 

Byer i Niedersachsen
Hardy Hedager

Hardy Hedager, også kaldet Peter Landevej (5. marts 1927 - 29. maj 2013) var en dansk vagabond. Han levede i en grøft ved Hedehusene. Hans forældre var handelsgartner Poul Hugo Hedager og hustru Maja.

Hedager voksede op på gartneriet Godthåb i Albertslund. Efter farens død fik han ikke skaffet penge til at kunne overtage gartneriet og begyndte derefter i 1965 at vagabondere ved Roskildevej.
I de sidste år slog han sig ned i en grøft med budskads ved Hedehusene, hvor han boede under åben himmel i ly af presenninger.

Da hans helbred blev dårligere  fik Høje-Taastrup Kommune installeret en skurvogn ved grøften i januar 2013.
Nogle måneder senere døde han som 86-årig i foråret 2013.

Hedagers usædvanlige levevis fik mediernes opmærksomhed, og han blev blandt andet portrætteret i en fotoserie af Bax Lindhardt
og i flere artikler i BT.

Henvisninger 

Danskere i 2000-tallet
Lille Kongensgade (København)

Lille Kongensgade er en gade i Indre By i København, der løber parallelt med Østergade fra Nikolaj Plads i vest til Kongens Nytorv i øst. Gaden er en af Københavns ældste gader og anlagt i 1500-tallet. Dens nordside består fortsat af en række ældre huse, hvoraf en del er baghuse til ejendommene i Østergade, mens dens sydside i dag optages af stormagasinet Magasin du Nord.

Navn 
Gaden hed oprindelig blot Kongensgade. Efter anlæggelsen af bydelen Ny-København i 1600-tallet, kaldte man en af gaderne i den nye bydel for Ny Kongensgade. Navnet blev senere ændret til Store Kongensgade, og den gamle Kongensgade fik derefter navnet Lille Kongensgade. Navnet Ny Kongensgade blev senere anvendt for en gaderne i bydelen Frederiksholm, der blev anlagt omkring 1670.

Historie 

Gaden opstod i slutningen af middelalderen, da rentemester Anders Glob på vegne af Christian 2. og Frederik 1. udlagde en række grunde nord for Kong Hans' Vingård i den nuværende Vingårdstræde. På grundene blev der opført en række boder (små huse til udlejning), kaldet Kongens lange boder, som embedsboliger for en række af kongens ansatte, primært skippere og tømrere. Gaden ud for disse boder blev derfor kaldt Kongensgade. Gadens sydlige husrække bestod helt op til 1920'erne af gamle 3- og 4-fags huse opført på en række smalle, ensartede grunde, der var en sidste rest af Kongens boder.

I nr. 33 lå en renæssancegård i bindingsværk opført i 1606. I 1665 blev den overtaget af Københavns Skipperlav og var herefter kendt som Skippernes Lavshus. Gården havde en stor og dyb grund med en vidtforgrenet gård, der bagud var forbundet med Smedens Gang, der førte ud til Vingårdstræde. Lavshuset blev nedrevet i 1881/82.

Fra starten af 1900-tallet begyndte det voksende stormagasin Magasin du Nord, der havde hovedbygning på Kongens Nytorv, imidlertid at vokse bagud og erhverve grundene langs Lille Kongensgade sydside for at kunne udvide stormagasinet. Først blev bygningerne i Lille Kongensgade 3-11 opkøbt og nedrevet omkring 1910 og erstattet af en stor salgsbygning, som blev indviet i 1914. I 1931 erhvervede Magasin resten af grundene langs Lille Kongensgade sydside frem til den nyanlagte gade Bremerholm. Husene, hvoraf de fire ældste i nr. 23-29 var opført i begyndelsen af 1600-tallet, blev nedrevet, og i stedet blev der i første omgang opført en lav salgshal i én etage. Kombineret med anlæggelsen af Magasins Torv fik Magasin hermed en ny indgang, der var synlig fra fra Strøget. I 1959 blev den lave salgshal fra 1932 forhøjet til tre etager, og i 1964 blev den yderlige forhøjet til fem etager. For at give trafikken bedre plads i Lille Kongensgade blev hele Magasins facade på gadens sydside anlagt som en arkade med et overdækket fortov.

Gadens nordside tæller fortsat en række ældre huse fra 1700-tallet, hvoraf en del er baghuse til ejendommene i Østergade. Bygningerne i nr. 6, 16 (Karel van Manders Gård) og 34 er fredede. Nr. 16 husede fra 1979 til slutningen af 1990'erne natklubben Annabels.

Se også 
 Store Kongensgade
 Ny Kongensgade

Noter

Kilder 
 
 

Gader i Indre By (København)
Assyriska FF

Assyriska Föreningen (eller blot Assyriska FF) er en svensk-assyrisk fodboldklub stiftet i 1974, der har hjemsted i Södertälje, nær Stockholm. Klubben spiller pr. 2018 i den tredjebedste svenske række, 1. Division, Norr. 

Klubben har i 2005 spillet en enkelt sæson i den bedste svenske række, Allsvenskan, men spillede i perioden 2006-2016 i den næstbedste række, Superettan. Ved slutningen af sæsonen 2016 rykkede klubben ned i 1. Division. 

I 2003 nåede klubben til finalen i den svenske pokalturnering mod IF Elfsborg, men tabte.

Klubben har hjemmebane på Södertälje fotbollsarena. 

Den tidligere træner for Lyngby BK og FCK Kent Karlsson var træner for Assyriska FF i 2001.

Eksterne henvisninger 
 Officiel hjemmeside

Fodboldklubber i Sverige
Etableret i 1974
Integade

Integade har flere betydninger:

 Integade (København) – en tidligere gade i København
 Integade (Randers) - en gade i Randers
 Integade (Skive) - en gade i Skive
 Integade (Vejen) – en gade i Vejen

Se også 
 Magasins Torv
Integade (København)

Integade var et stræde i Indre By i København, der løb mellem Østergade og Lille Kongensgade. Da den nye gade Bremerholm blev anlagt i 1930'erne, blev husene i gadens vestside revet ned for at skabe plads til den nye gade, mens husene på gaden østside blev bevaret og stadig eksisterer i dag.

Da der var et stykke plads til overs mellem Integades bevarede husrække og den nye gades kørebane, opstod der en ny lille plads foran den gamle husrække, der uformelt er kendt i dag som Magasins Torv, da den skaber forbindelse mellem Strøget og stormagasinet Magasin du Nord.

Bygningen på hjørnet af Østergade og Integade husede fra 1884 til 1912 redaktionen for Dagbladet Politiken, indtil bladhuset flyttede til sin nuværende placering på Rådhuspladsen.

Se også 
 Magasins Torv
 Bremerholm

Noter

Kilder 
 

Gader i Indre By (København)
Karel van Manders Gård

Karel van Manders Gård er en historisk bygning i Indre By i København. Den ligger ved Strøget med forhuset ud mod Østergade 15 og baghuse ud mod Lille Kongensgade.

Navn og historie 

Bygningen har sit navn, da den tjente som bolig for den nederlandske historie- og portrætmaler Karel van Mander III (1609-1670).

Gottlieb Schreck købte i 1775 Karel van Manders Gård og indrettede gården med en række klub- og koncertlokaler, hvor bl.a. Kongens Klub (oprindeligt Fichs Klub eller Selskabet i Mad. Schrecks Gaard) lejede sig ind. Selskabet fik navnet Kongens Klub ved kgl. resolution af 16. november 1782. Dette navn hang ved huset, der i lang tid beholdt navnet Kongens Klub, selv efter at klubben var flyttet omkring 1850.

Fra 1910 til 1942 husede Karel van Manders Gård antikvitets-, møbel- og kunstforretningen Ole Haslunds Hus, som var grundlagt af kunsthandleren Ole Haslund og hans kompagnon Svend Heyman.

Arkitektur 
Forhuset blev opført i midten af 1600-tallet og forhøjet med en etage i 1918. Baghusene blev dels opført i midten af 1600-tallet, dels 1877-79. Hele bygningen blev fredet i 1918.

Referencer

Se også 
 Karel van Mander III - nederlandsk historie- og portrætmaler
 Karel van Mander - natklub beliggende i Karel van Manders Gård fra 2008 til 2012

Indre By (København)
Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Tappenbeck

Tappenbeck er en kommune i Landkreis Gifhorn i den tyske delstat Niedersachsen. Den er en del af, og ligger i den sydøstlige del af amtet (Samtgemeinde) Boldecker Land.

Geografi 
Tappenbeck ligger mellem naturparkerne Südheide og Drömling. Øst for byen begynder dalen til floden Kleine Aller.

Eksterne kilder/henvisninger 

 www.boldecker-land.de 

Byer i Niedersachsen
Brome

Brome er en kommune i Landkreis Gifhorn i den tyske delstat Niedersachsen. Den er administrationsby for, amtet (Samtgemeinde) Brome, Den den ligger i den nordøstlige del af amtet ved floden Ohre, omkring 25 km nordøst for Wolfsburg. Mod øst danner kommunen grænse til delstaten Sachsen-Anhalt.

Kommunen består af følgende landsbyer:
(indbyggere pr 30. juni 2013 
 Altendorf (212 indb.)
 Benitz (86 indb.)
 Brome (2.574 indb.)
 Wiswedel (93 indb.)
 Zicherie (261 indb.)

Eksterne kilder/henvisninger 

 Samtgemeinde Brome

Byer i Niedersachsen
Bergfeld

Bergfeld er en kommune i Landkreis Gifhorn i den tyske delstat Niedersachsen. Den ligger centralt i amtet (Samtgemeinde) Brome.

Geografi 
Bergfeld ligger mellem naturparkerne Südheide og Drömling ved floden Kleine Aller. Vandskellet mellem Elben og Weser går gennem området. Omliggende byer er Parsau, tre kilometer mod øst, Tiddische fire kilometer mod sydvest, Tülau fire kilometer mod nord og Ehra-Lessien fem kilometer mod nordøst.

Eksterne kilder/henvisninger 

 Samtgemeinde Brome

Byer i Niedersachsen
Stefan Johansen

Stefan Marius Johansen (født 8. januar 1991 i Vardø, Norge) er en norsk fodboldspiller, der spiller på den centrale midtbane i den engelske klub Fulham F.C.. Han forlod det norske landshold i 2021.

Karriere 
Stefan Johansen kom til Bodø/Glimt fra Vardø som 14-årig efter han blev opdaget på Ole Gunnar Solskjærs fodboldakademi i Kristiansund i sommeren 2005.

Stefan Johansen debuterede for Bodø/Glimts førstehold som 16-årig, da han i den norske pokalturnering den 20. maj 2007 blev målscorer til 4-0 over Hammerfest.

Han skiftede senere til Strømsgodset, hvor han af Strømsgodsets træner Ronny Deila blev omskolet fra angriber til at spille en række andre positioner på banen. I oktober 2011 spilede han venstreback mod Rosenborg, og blev kåret til banens bedste spiller, af blandt andet norsk TV2. I sæsonen 2012 spillede han primært som midtbanespiller, og opnåede sit gennembrud i norsk fodbold.

Johansen blev norsk mester med Strømsgodset i 2013 og blev tillige tildelt den norske pris Kniksenprisen som Årets Midsbanespiller.

I januar 2014 skiftede Johansen til Celtic.

Johansen har spillet en række kampe for norske ungdomslandshold og spiller i 2013 for det norske U-21 landshold.

Noter

Eksterne links 
 Bodø/Glimt – Biografi
 Altomfotball.no – Biografi

Fodboldspillere fra Norge
Fodboldspillere fra FK Bodø/Glimt
Fodboldspillere fra Strømsgodset IF
Aalborg-Nørager Jernbane

Aalborg-Nørager Jernbane var en jernbanestrækning, der var med i den store jernbanelov fra 1918, men ikke blev anlagt. Banen skulle være 63,3 km lang og have 15 stationer.

Planlagte standsningssteder 
 Aalborg - forbindelse med Randers-Aalborg Jernbane, Vendsysselbanen, Aalborg-Hadsund Jernbane og Fjerritslev-Frederikshavn Jernbane
 Restrup
 Nørholm
 Sønderholm - krydsning af Aalborg-Hvalpsund Jernbane
 Moldbjerg
 Øster Hornum
 Byrsted
 Hjeds
 Hyllested
 Suldrup
 Aarestrup
 Haverslev - krydsning af den ligeledes skrinlagte Aars-Arden-Øster Hurup Jernbane
 Mejlby
 Kongens Tisted
 Nørager - forbindelse med Himmerlandsbanerne

Banen skulle mellem Aalborg og Sønderholm gå mere direkte end Hvalpsundbanen og uden dens kraftige stigninger. Der var endda tale om at nedlægge den såkalde "bjergbane" mellem Svenstrup og Sønderholm og lade Hvalpsundbanen benytte Nøragerbanens spor mellem Aalborg og Sønderholm. Nøragerbanen ville blive en hård konkurrent til Hvalpsundbanen, som derfor også ville tage sig godt betalt for udvidelsen af Sønderholm Station og ansættelsen af mere personale.

Jernbanekommissionen fra 1923, som skulle vurdere lovens projekter, mente at Nøragerbanen måske kunne bære sin egen drift, men ikke forrente den investerede kapital. Pga. konkurrencen med Hvalpsundbanen og DSB's strækning Hobro-Aalborg frarådede kommissionen at anlægge banen.

Svenstrup-Nørager 
Der har også været et kortere projekt på ca. 41 km med den mere direkte linjeføring Svenstrup-Godthåb-Guldbæk-Øster Hornum-Hjeds-Suldrup-Sønderup-Haverslev-Mejlby-Nørager.

Noter

Eksterne kilder/henvisninger 
 Hans Jørn Fredberg og Poul Thor Hansen: Aalborg-Hvalpsund Jernbane, Dansk Jernbane-Klub nr. 58, 2009, s. 229 og 232

Skrinlagte jernbaneprojekter i Danmark
Ehra-Lessien

Ehra-Lessien er en kommune i Landkreis Gifhorn i den tyske delstat Niedersachsen. Den ligger mod vest i amtet (Samtgemeinde) Brome.

Geografi 
I kommunen Ehra-Lessien ligger landsbyerne Ehra (1240 indbyggere) og to km vest for den Lessien med 382 indbyggere.

I Kommunen ligger Bickelsteiner Heide og store skovområder, der dækker 38 km² af kommunens 56 km² store område . Ehra-Lessien ligger omkring 20 kilometer fra både Wolfsburg, Gifhorn og Wittingen. Nærmestliggende småbyer er Boitzenhagen mod nord, Voitze mod øst, Barwedel mod syd og Grußendorf mod sydvest.

Nord for Ehra ligger i de store skove et testanlæg for Volkswagen AG, meed bl.a. en hastighedstestbane på 21 km med flere skarpe kurver.

Eksterne kilder/henvisninger 

 Samtgemeinde Brome 

Byer i Niedersachsen
Parsau

Parsau er en kommune i Landkreis Gifhorn i den tyske delstat Niedersachsen. Den ligger i den østlige del af amtet (Samtgemeinde) Brome.

Geografi 
Parsau ligger mellem naturparkerne Südheide og Drömling på en istids gestryg.

Inddeling 
I kommunen ligger landsbyerne:
 Ahnebeck (130 indbyggere), lige nord for Parsau
 Croya (393 indbyggere), unmittelbar nordöstlich von Ahnebeck
 Kaiserwinkel (101 indbyggere), östlich von Parsau
 Parsau (1.189 indbyggere)
30. Juni 2013

 Enklaven Giebel, der er et kommunefrit område (med 7 indbyggere) hører under Parsau.

Eksterne kilder/henvisninger 

 Samtgemeinde Brome

Byer i Niedersachsen
Rühen

Rühen er en kommune i Landkreis Gifhorn i den tyske delstat Niedersachsen. Den ligger mod syd i amtet (Samtgemeinde) Brome.

Geografi 
Kommunen Rühen er inddelt i følgende: 
 Rühen (3182 indb.)
 Brechtorf (1165 indb.)
 Eischott (720 indb.)

Rühen ligger i det historiske landskab Vorsfelder Werders, på en på en istids gestryg. Kommunen ligger ved vestranden af moseområdet Drömling. Byen Rühen er på tre sider omgivet af engområder. Mod nordøst ligger det beskyttede naturområde Giebelmoor med det kommunefri område Giebel. Mittellandkanalen går gennem den østlige del af kommunen. En del af kommunegrænsen danner samtidig grænse mellem delstaterne Niedersachsen og Sachsen-Anhalt.

Nabokommuner 
Nabokommuner og -byer til Rühen er (med uret fra vest):

 Wolfsburg
 Tiddische
 Parsau
 Giebel
 Oebisfelde-Weferlingen
 Grafhorst
 Danndorf

Eksterne kilder/henvisninger 

 Samtgemeinde Brome

Byer i Niedersachsen
Church of Scotland Act 1921

Church of Scotland Act 1921 (den skotske kirkelov af 1921) er en lov som Det britiske parlament vedtog i 1921. Loven garanterer, at Den Skotske Kirke er uafhængig af staten i åndelige spørgsmål.

Katolsk indflydelse 
Efter gennemførelsen af den skotske reformation i 1560 forsøgte flere prokatolske konger af Huset Stuart at genindføre katolske og indføre anglikanske skikke, fx havde Den Skotske Kirke biskopper frem til 1689.

Skotske frikirker 
Efter Stuarterne havde mistet tronen blev presset mod presbyterianerne mindre, men skiftende britiske regeringer fremmede alligevel anglikanske skikke.

Dette gav uro i Den Skotske Kirke. Flere gange (1712, 1733, 1761 og 1843) brød større grupper ud for at danne uafhængige kirker. Den største bølge af udmeldelser kom i 1843, da Den Skotske Frikirke (The Free Church of Scotland) blev dannet. Største delen af frikirken blev en del af Skotlands Forenede Frikirke (United Free Church of Scotland) i 1900.

Skotske kirker genforenet i 1929 og 1956    
I begyndelsen af 1900-tallet var der komplicerede forhandlinger om at genforene de skotske kirker. Forhandlingerne strandede på, at Den skotske kirke var en statskirke.
 
Den skotske kirkelov af 1921 garanter, at Den Skotske Kirke er uafhængig af staten i åndelige spørgsmål. Herefter er kirken anerkendt som en folkekirke, men den er ikke længere en statskirke.

Den Skotske Kirkes friere status banede vej for nye forhandlinger med frikirkerne.

I 1929 blev største delen af Skotlands Forenede Frikirke genforenet med Den Skotske Kirke. I 1956 blev den kirke, der havde brudt ud i 1733, også genforenet med Den Skotske Kirke.  

Calvinisme
Kristendom i Storbritannien
Skotlands historie
Skotlands politik